Συζήτηση:Ευάγγελος Δαδιώτης

message: Προστέθηκαν οι ακριβείς σελίδες των πηγών στις παραπομπές και διορθώθηκε ο 'ιστορικός ενεστώτας'. — ανυπόγραφο σχόλιο  11:13, 14 Ιανουαρίου 2017‎ (UTC).
Είστε ο χρήστης History1821, όπως φαίνεται από τις συνεισφορές σας στο λήμμα Θεοχάρης Ολύμπιος και από το ιστορικό στη σελίδα συζήτησής του; Το λήμμα πάσχει σοβαρά στο θέμα τεκμηρίωση και εγκυκλοπαιδικότητα. Υπάρχει ουσιαστικά μόνο μια βιβλιογραφική πηγή, του Θεοδωρίδη, δηλ. λείπουν 2-3 ανεξάρτητες και αξιόπιστες πηγές που να τεκμηριώνουν εγκυκλοπαιδικότητα. Το Γλυκό Κυδώνι είναι μυθιστόρημα, όχι ό,τι καταλληλότερο. Επίσης, είναι προφανές, όπως εσείς ο ίδιος δηλώνετε εδώ, πως είστε ο συγγραφέας του μυθιστορήματος, ο κ. Αλ. Κεφαλάς, οπότε τίθεται και ζήτημα σύγκρουσης κινήτρων-ενδιαφέροντος, δηλαδή ουδετερότητας. Το πρόσωπο του βιογραφούμενου συσχετίζεται με τη θεματολογία του μυθιστορήματός σας. →34kor34 (συζήτηση) 11:36, 14 Ιανουαρίου 2017 (UTC)
Υπάρχουν αρκετά λήμματα που βασίζονται σε μία μονάχα βιβλιογραφική αυτούσια πηγή και δεν τίθεται θέμα αναξιοπιστίας απ΄όσα έχω δει στην wikipedia... Επίσης γιατί να θίγεται η 'ουδετερότητα' αφού πρόκειται για παράθεση βιογραφικών απλά στοιχείων (κατά το βιογραφικό για τους Διακριθέντες Μικρασιάτες) και το ιστορικό μου μυθιστόρημα αναφέρεται ως μια πηγή για όποιον θέλει περισσότερες 'οικογενειακές' λεπτομέρειες που δεν αφορούν το λήμμα που μένει στην πιστή αντικειμενική παράθεση των κύριων σταθμών της ζωής του Ευάγγελου Δαδιώτη. Μπορείτε να βάλετε την ένδειξη πως θέλει περαιτέρω τεκμηρίωση ή πηγές όχι 'διαγραφή...' το βρίσκω ακραίο. Επίσης δε είμαι συνέχεια συνδεδεμένος ως χρήστης εξ'ου και αμελώ να υπογράφω, όπως και να έχει φυσικά είμαι ο Αλέξανδρος Κεφαλάς ή History1821, τίθεται θέμα εγκυκλοπαιδικότητας και σ'αυτό; Αστειεύομαι. History1821.
Κύριε Κεφαλά, τα προβλήματα που έχουν άλλα λήμματα, δεν αλλάζουν σε κάτι αυτά που συζητάμε εδώ. Τα άλλα σφάλματα δεν μπορούν να είναι άλλοθι. Αν υπάρχουν και δεν έχουν απασχολήσει κανέναν έως τώρα, δε σημαίνει ότι δεν υπάρχουν. Θέτω πρόβλημα συμφωνίας με την Πολιτική λημματογράφησης της ΒΠ. Είναι δεδομένο ότι δεν υπάρχουν κατάλληλες πηγές (πληθ.), παρά μόνο μια. Είναι, επίσης, δεδομένο ότι ένα μυθιστόρημα δεν είναι η καλύτερη πηγή για να τεκμηριωθούν στη ΒΠ ζητήματα ιστορικά. Οι λεπτομέρειες που λέτε, μπορεί να είναι ζητούμενο, αλλά η μορφή που δίδονται εδώ -μέσω ενός μυθιστορήματος- παραπέμπουν σε μυθοπλαστική καταγραφή αναμνήσεων, προφορικών μαρτυριών και μελέτης οικογενειακών αρχείων. Δεν δεν αυτό που ορίζονται ως αξιόπιστες πηγές για τις ανάγκες συγγραφής της ΒΠ, άσχετα με την οποιαδήποτε αξία τους εκτός ΒΠ. Η σύγκρουση, τέλος, είναι εμφανής. Εφόσον έχετε αποδεδειγμένα συσχέτιση με το αντικείμενο, τίθεται ζήτημα ουδετερότητας. Ως Αλέξανδρος Κεφαλάς, που έχει γράψει και δημοσιεύσει για την οικογένεια (μόνο ως προς αυτό έχει σημασία το ποιός είστε, δεν κρίνεστε προσωπικά), έχετε λόγο να προβάλλετε το ζήτημα, ενδεχομένως μεγαλοποιώντας τα πράγματα, με χαρακτηρισμούς ή περιγραφές υπερβολικές κ.άλ. Το αν το κάνετε δεν το ξέρω, οφείλω όμως να επισημάνω τη συσχέτιση, διότι σε συνδυασμό με άλλα στοιχεία (π.χ. ανεπαρκείς πηγές), μπορεί να βγει το συμπέρασμα πως η τεκμηρίωση της εγκυκλοπαιδικότητας του βιογραφούμενου είναι ελλιπής. →34kor34 (συζήτηση) 13:16, 14 Ιανουαρίου 2017 (UTC)
Δεν υπάρχει πρόθεση να 'υπερθεματίσω' για κάτι (έχετε εσείς κατά νου κάτι συγκεκριμένο)μια βιογραφική απλή παράθεση είναι. Όλο το λήμμα ακολουθεί τα βιογραφικά στοιχεία του Θεοδωρίδη και την εύφημο μνεία στο φύλλο του Κήρυκα της Ν. Σμύρνης το 1992 μετά το θάνατό του. Scripta manent, υπάρχουν για όποιον ενδιαφέρετε να τα βρει σε αρχεία και βιβλιοθήκες. Φυσικά , ένα ιστορικό μυθιστόρημα αποτελεί μια προσωπική μαρτυρία καθώς αναφέρεται σε μνήμες και λεπτομέρειες της ζωή του που τις ξέρω από τον ίδιον ως αυτήκοος μάρτυρας. Γι' αυτό και δεν έχω παραθέσει κάποια περιττή πληροφορία πέραν του γάμου του που υπάρχει και στην βιογραφία του φύλλου του Κήρυκα με τον επικήδειο του. Τέλος πάντων, δε με απασχολεί το ζήτημα απλά βρήκα το αίτημα διαγραφής ακραίο. Το ίδιο είχε γίνει και με το λήμμα του Θεοχάρη που εν τέλει τεκμηριώθηκε σε μεγάλο βαθμό (πάντα συγκριτικά με τις λίγες αλλά ιστορικές κι αντικειμενικές πηγές). Σας ευχαριστώ που ασχολείστε τόσο ενδελεχώς. Κάντε σύσταση αν θέλετε για περαιτέρω τεκμηρίωση άλλωστε αυτά υπάρχουν στις γραπτές πηγές (είτε τις θεωρείτε αξιόπιστες είτε όχι). Ευχαριστώ για την συνεισφορά σας (δυστυχώς δε μου συστηθήκαμε) για να σας προσφωνήσω με το όνομά σας. Κεφαλάς Α./History1821.
Επειδή έχω πρόσβαση σε βιβλιογραφία που μπορεί να φανεί χρήσιμη για το συγκεκριμένο λήμμα, με την πρώτη ευκαιρία θα κοιτάξω αν μπορώ να βρω κάτι.--Pavlos1988 (συζήτηση) 15:01, 14 Ιανουαρίου 2017 (UTC)
@ History1821. Α. Δεν έγινε "αίτημα διαγραφής". Το πρότυπο εγκυκλοπαιδικότητας δεν ισοδυναμεί με πρόταση διαγραφής, ούτε είναι προαπαιτούμενο για να προταθεί ένα λήμμα για διαγραφή. Β. Ένα ιστορικό μυθιστόρημα που περιέχει προσωπικές μαρτυρίες είναι πρωτογενής πηγή και, μάλιστα, είδος ακατάλληλο για τεκμηριωτική χρήση, ελλείψει άλλων κατάλληλων πηγών.</br>
@ Pavlos1988. Πολύ ωραία!</br>
→34kor34 (συζήτηση) 10:01, 15 Ιανουαρίου 2017 (UTC)
@ Pavlos1988 Κάθε συνεισφορά δεκτή και φυσικά πολύτιμη! Σας ευχαριστώ. History1821 κατά κόσμον Κεφαλάς Α.
Στον ενδέκατο τόμο των Μικρασιατικών Χρονικών του 1964 που αναφέρεται συνολικά στους αξιόλογους Μικρασιάτες λογοτέχνες, καλλιτέχνες, δημοσιογράφους, συγγραφείς, εκδότες κλπ δεν βρήκα κάτι. Τις επόμενες μέρες θα κοιτάξω αν υπάρχει κάτι στους υπόλοιπους τόμους (έχω πρόσβαση σε διάφορους τόμους από το 1930 ως το 1988) και στο Δελτίο Κέντρου Μικρασιατικών Σπουδών.
Από την άλλη ίσως μπορεί να βρεθεί κάτι και στα παρακάτω βιβλία που έχω υπόψη μου: α) Φ. Κόντογλου, Το Αϊβαλί η πατρίδα μου, β) Ιστορία των Κυδωνιών της Ένωσης Κυδωνιατών Αθήνας. --Pavlos1988 (συζήτηση) 20:39, 16 Ιανουαρίου 2017 (UTC)
*Έψαξα σε διάφορους τόμους των Μικρασιατικών Χρονικών και σε 3-4 εγκυκλοπαίδειες (Παγκόσμιο Βιογραφικό Λεξικό, Σύγχρονος Εγκυκλοπαιδεία Ελευθερουδάκη, Πάπυρος - Λαρούς - Μπριτάνικα και Μεγάλη Σοβιετική Εγκυκλοπαίδεια) και δεν βρήκα ούτε εκεί κάτι. --Pavlos1988 (συζήτηση) 21:38, 17 Ιανουαρίου 2017 (UTC)
thread_title:  Επιμέλεια, προβλήματα εγκυκλοπαιδικότητας και ουδετερότητας